Rethemnos Live

12η Συνάντηση Βυζαντινολόγων: Επιστημονικό συνέδριο στο Ρέθυμνο
2025-09-25 18:00 (Europe/Athens) | Ωδείο Ρεθύμνου, Βερνάδου 2, Ρέθυμνο, Ρεθύμνου, 74100, Ελλάδα
Η Οργανωτική Επιτροπή της ΙΒ´ Συνάντησης Ελλήνων Βυζαντινολόγων έχει τη χαρά να σας προσκαλέσει στη ΙΒ´ Συνάντηση του θεσμοθετημένου αυτού Συνεδρίου, που τελεί υπό την αιγίδα της Ελληνικής Επιτροπής Βυζαντινών Σπουδών.
Το Συνέδριο θα πραγματοποιηθεί από την Πέμπτη 25 έως την Κυριακή 28 Σεπτεμβρίου 2025, στην αίθουσα Παντελή Πρεβελάκη του Ωδείου Ρεθύμνου (25/9), στα διδακτήρια της Φιλοσοφικής Σχολής του Πανεπιστημίου Κρήτης (Ρέθυμνο, Πανεπιστημιούπολη Γάλλου, 26 & 27/9), και στην Ι.Μ. Αρκαδίου (28/9).
Η Οργανωτική Επιτροπή, σε συνεργασία με τη Γενική Γραμματέα της Ελληνικής Επιτροπής Βυζαντινών Σπουδών, καθηγήτρια του ΕΚΠΑ κα Θεοδώρα Αντωνοπούλου, αποφάσισε ομόφωνα η ΙΒ´ Συνάντηση Ελλήνων Βυζαντινολόγων να αφιερωθεί στη μνήμη των εκλιπόντων βυζαντινολόγων του Πανεπιστημίου Κρήτης, Άννας Αβραμέα, Θεοχάρη Δετοράκη και Στέλλας Παπαδάκη-Oekland.
Το Συνέδριο συγκεντρώνει επιστήμονες των Βυζαντινών Σπουδών, καθηγητές/τριες, ερευνητές/τριες, καθώς και υποψήφιους/ες διδάκτορες, και περιλαμβάνει τις θεματικές: Αρχαιολογία και Τέχνη, Ιστορία, Φιλολογία, Φιλοσοφία και Μουσικολογία.
Δείτε τα σχετικά αρχεία που βρίσκονται στις παρακάτω υπερ-συνδέσεις :

ΠΡΟΣΚΛΗΣΗ
Πρόγραμμα_Ανακοινώσεων
Περιλήψεις_Ανακοινώσεων._(qr_code)

Ξενάγηση - συζήτηση στο πλαίσιο της έκθεσης NOW HERE του Κωνσταντίνου Καλφούντζου
2025-09-25 19:00 - 20:00 | Γκαλερί Μορφές, Γοβατζιδάκη 18, Ρέθυμνο, Ρεθύμνου, Ελλάδα
Σας περιμένουμε την Πέμπτη 25 Σεπτεμβρίου 2025, στις 19.00 σε μια ξενάγηση – συζήτηση στο πλαίσιο της έκθεσης NOW HERE του Κωνσταντίνου Καλφούντζου.
Διαφέρει από το NOWHERE (πουθενά) μόνο από ένα κενό – μετατρέποντας την απουσία σε παρουσία. Το NOW (τώρα) και το HERE (εδώ) , καλούν τον θεατή στην παρούσα στιγμή και τοποθεσία, λειτουργώντας και τα δύο ως βασικά στοιχεία για την εμπειρία της τέχνης.
Η έκθεση συμπίπτει χρονικά με τη συμπλήρωση των 50 χρόνων ζωής του καλλιτέχνη και έρχεται ως μια ανοιχτή ανακεφαλαίωση – όχι με στόχο την αποτίμηση, αλλά με στόχο την παρουσία σήμερα.
Η αισθητική της NOW HERE, όπως και του έργου του καλλιτέχνη μέσα στα χρόνια, δεν κατηγοριοποιείται αυστηρά και βασίζεται σε μια συνεχή αναζήτηση και πειραματισμούς στη χρήση διαφορετικών υλικών, τεχνικών και αισθητικών τρόπων έκφρασης, αναπτύσσοντας ένα εικαστικό παιχνίδι σε pop υβριδικό ύφος που συνδυάζει τη φωτογραφική παρατήρηση με τη ένταση της χαρακτικής τέχνης, την αφαιρετική ελευθερία, τις έντονες χειρονομιακές παρεμβάσεις και την έμφαση στην εκφραστική χρήση χρωμάτων, υφών και σύνθεσης, δημιουργώντας πολυεπίπεδα οπτικά πεδία.
Με αφετηρία σκέψεις, ταξίδια, ανθρώπινες σχέσεις, αφηγήσεις, ιδιόχειρες σημειώσεις και ημερολόγια ξεχασμένα στον τόπο και χρόνο, προσωπικές και οικογενειακές καθοριστικές ή αποφασιστικές στιγμές, προσωπικά βιώματα που τελικά διαμορφώνουν στάσεις ζωής στους διαφορετικούς μας ρόλους, ο καλλιτέχνης δημιουργεί ένα εικαστικό σύμπαν που ισορροπεί ανάμεσα στο αφαιρετικό και το αναγνωρίσιμο, στο άμεσο και το υπαινικτικό, στην παιδικότητα και την ωριμότητα.
Η φύση αφήνει τα αποτυπώματά της, τα σκηνογραφικά δοσμένα αστικά τοπία διηγούνται ιστορίες, η ανθρώπινη φιγούρα, πότε άτακτη και αφαιρετική, πότε επιμελημένη και καθαρή, αφηγείται στιγμές, παίρνει θέση, αντιστέκεται ή παραδίνεται, αντικείμενα αποκτούν ιδιαίτερους συμβολισμούς και όλα μαζί συνθέτουν ένα εικαστικό ημερολόγιο, ανοιχτό στον θεατή να το διαβάσει, επιτρέποντας στα ερεθίσματα να μετατραπούν σε προσωπικές του στιγμές και εμπειρίες.
Τα έργα λειτουργούν ως πυκνά εικαστικά πεδία που δεν εξαντλούνται στην πρώτη ανάγνωση, δίνοντας χώρο στον θεατή να σκεφτεί, να φανταστεί και να νοιώσει, αντί να εξηγεί και ταυτόχρονα να βρεθεί, now here, σε έναν κοινό τόπο με τον καλλιτέχνη.
Επισήμανση – Συστάσεις παρακολούθησης
Ορισμένα έργα της έκθεσης συνοδεύονται από QR codes που παραπέμπουν σε ιστότοπους (YouTube και YouTube Music) για την ακρόαση μουσικής ή και την προβολή βιντεοκλίπ. Το περιεχόμενο αυτών των πολυμέσων ενδέχεται να θεωρηθεί ακατάλληλο ή προσβλητικό από μερίδα κοινού, καθώς μπορεί να περιλαμβάνει έντονη φρασεολογία, αναφορές σε σεξουαλικές πράξεις, σκηνές γυμνού, πολιτικές αναφορές και θέσεις ή θρησκευτικά στοιχεία που ενδέχεται να προκαλέσουν αντιδράσεις. Η πρόσβαση προτείνεται με γονική συναίνεση όπου απαιτείται, ενώ συνίσταται διακριτική παρακολούθηση. Η παρουσία τέτοιων στοιχείων, όπως και του συνόλου των έργων που εκτίθενται, αποτελούν αναπόσπαστο μέρος της καλλιτεχνικής ελευθερίας και του διαλόγου που επιχειρεί να αναδείξει η έκθεση.
Οργάνωση – Επιμέλεια: Ηλίας Ηλιάκης

«Βραδιά Ερευνητή 2025» στο Ρέθυμνο
2025-09-26 17:00 - 23:00 | Ινστιτούτο Φυσικής Πλάσματος και Λέιζερ, Tria Monastiria, 741 50, Greece
Το Ινστιτούτο Φυσικής Πλάσματος & Λέιζερ (ΙΦΠΛ) του Πανεπιστημιακού Κέντρου Έρευνας & Καινοτομίας (ΠΑΚΕΚ) του Ελληνικού Μεσογειακού Πανεπιστημίου (ΕΛΜΕΠΑ) διοργανώνει και φέτος τις εκδηλώσεις για τη «Βραδιά Ερευνητή 2025» στο Ρέθυμνο.
Συντονιζόμαστε, μαθαίνουμε και διασκεδάζουμε
Η «Βραδιά του Ερευνητή» αφορά εκδηλώσεις που διοργανώνονται σε όλη την Ευρώπη, με πρωτοβουλία της Ευρωπαϊκής Ένωσης στοχεύοντας στην εξοικείωση του κοινού με τον κόσμο της έρευνας.
Με τη συνέργεια του Ινστιτούτου Φυσικής Πλάσματος & Λέιζερ, του “Science in the City” του Εργαστηρίου Διδακτικής Θετικών Επιστημών του Παιδαγωγικού Τμήματος Δημοτικής Εκπαίδευσης του Πανεπιστημίου Κρήτης και του Κέντρου Ερευνών και Μελετών (Κ.Ε.ΜΕ.) για τις Ανθρωπιστικές, τις Κοινωνικές και τις Επιστήμες της Αγωγής του Πανεπιστημίου Κρήτης, το πρόγραμμα εκδηλώσεων την Παρασκευή 26/9/2025 θα προσφέρει στο κοινό μια διευρυμένη εκλαϊκευμένη ερευνητική θεματολογία. Ειδικότερα για τα παιδιά, οι δραστηριότητες θα εμπλουτιστούν και φέτος με πειράματα, παιχνίδια, ζωγραφική, κατασκευές και παρουσιάσεις.
Φέτος οι εκδηλώσεις θα περιλαμβάνουν και τη «Γωνία Ισότητας» όπου θα συζητηθούν με το κοινό θέματα ισότητας των φύλων από εξιδεικευμένους επιστήμονες.
1. Σε Ποιες Πόλεις Θα Διοργανωθεί Φέτος Η Βραδιά Του Ερευνητή;
Η φετινή Βραδιά του Ερευνητή σχεδιάζει εκδηλώσεις σε εφτά μεγάλες πόλεις: Αθήνα, Θεσσαλονίκη, Πάτρα, Ηράκλειο, Λάρισα, Μυτιλήνη και Ρέθυμνο.
2. Τι Θα Δω Κατά Τη Βραδιά Του Ερευνητή;
Η Βραδιά του Ευρωπαϊκού θεσμού Researchers’ Night θα πραγματοποιηθεί την ΠΑΡΑΣΚΕΥΗ 26 ΣΕΠΤΕΜΒΡΙΟΥ από τις 17:00 στο Ινστιτούτο Φυσικής Πλάσματος & Λέιζερ (ΙΦΠΛ) του Ελληνικού Μεσογειακού Πανεπιστημίου στα Τρία Μοναστήρια στο Ρέθυμνο.
Το πρόγραμμα περιλαμβάνει:
– Στο ισόγειο και αίθριο χώρο: δραστηριότητες με «ερευνητική διάθεση» για μικρά και μεγάλα παιδιά, με την υποστήριξη του Science Teaching Lab, UoC. Κοινές δράσεις σε όλες τις πόλεις που θα γίνει η Βραδιά Ερευνητή:
{Citizens Science} – {EU Missions} – {ScienceHERoes}
– Στα Εργαστήρια του ΙΦΠΛ: ξενάγηση και παρουσίαση της έρευνας που διεξάγεται με πειράματα και προσομοιώσεις, εκλαϊκευμένες επιδείξεις πειραμάτων.
– Στην αίθουσα διαλέξεων: χαιρετισμοί προσκεκλημένων, εκλαϊκευμένες ομιλίες για το ευρύ κοινό από μέλη του ΕΛΜΕΠΑ και του ΚΕΜΕ-ΠΚ.- Στη βιβλιοθήκη ζωντανή σύνδεση με CERN.
– Κλείσιμο της Βραδιάς με ελαφρύ κέρασμα συνοδεία μουσικής, για μια χαλαρή συζήτηση.
3. Ποιος Χρηματοδοτεί Τη Βραδιά Του Ερευνητή;
H Βραδιά του Ερευνητή είναι μία ιδέα της Ευρωπαϊκής Ένωσης την οποία χρηματοδοτεί από το 2005.
ΟΙ ΔΙΟΡΓΑΝΩΤΕΣ ΤΗΣ ΒΡΑΔΙΑΣ ΕΡΕΥΝΗΤΗ 2025
Science Odyssey: Research Missions Under Starry Skies
Το Εθνικό Κέντρο Έρευνας και Τεχνολογικής Ανάπτυξης (ΕΚΕΤΑ),
Το Εθνικό Μετσόβιο Πολυτεχνείο (ΕΜΠ)
Το Ίδρυμα Τεχνολογίας και Έρευνας (ΙΤΕ)
Το Πανεπιστήμιο Πατρών
Το Πανεπιστήμιο Θεσσαλίας
Το Ελληνικό Μεσογειακό Πανεπιστήμιο – ΕΛ.ΜΕ.ΠΑ.
Η δράση υλοποιείται στο πλαίσιο του έργου «Science Odyssey: Research Missions Under Starry Skies» που χρηματοδοτείται από την Ευρωπαϊκή Ένωση στο πλαίσιο του Marie Skłodowska-Curie Actions HORIZON-MSCA-CITIZENS του HORIZON EUROPE, με αρ. Συμβολαίου 101162161-Science Odyssey-HORIZON-MSCA-2023-CITIZENS-01.

Εγκαίνια εκθέσεων Βυζαντινών Χειρογράφων και Σπανίων Βιβλίων στη Βιβλιοθήκη του Πανεπιστημίου Κρήτης
2025-09-26 19:00 | Βιβλιοθήκη Πανεπιστημίου Κρήτης, Πανεπιστήμιο Κρήτης, Γάλλου, Ρέθυμνο, Ρεθύμνου, 74100, Ελλάδα
Η Βιβλιοθήκη του Πανεπιστημίου Κρήτης, επί τη ευκαιρία της 12ης Συνάντησης Ελλήνων Βυζαντινολόγων, σας προσκαλεί στα εγκαίνια των εκθέσεων:

«Η μεν χειρ η γράψασα σέσηπε τάφω η δε Βίβλος ίσταται εις αιώνας»: Έκθεση Βυζαντινών και Μεταβυζαντινών Χειρογράφων
«Το Βυζάντιο του Γεωργίου Ι. Αρβανιτίδη (1876-1953): Επιλογές σπανίων βιβλίων και αρχειακού υλικού από τη Βιβλιοθήκη του συλλέκτη»

Την Παρασκευή, 26-9-2025, στις 19:00, Βιβλιοθήκη Πανεπιστημίου Κρήτης, Ρέθυμνο
Θα ακολουθήσει τελετή παράδοσης της βιβλιοθήκης της διεθνούς μεσαιωνολόγου Christiane Klapisch-Zuber στη Βιβλιοθήκη του Πανεπιστημίου Κρήτης και το Τμήμα Ιστορίας & Αρχαιολογίας από την κόρη της εκλιπούσας, Marianne Klapisch, αρχιτέκτονα-σκηνογράφο.
Για την ιστορικό θα μιλήσουν οι: Ελένη Σακελλαρίου, αναπληρώτρια καθηγήτρια του Τμήματος Ιστορίας Αρχαιολογίας και Marianne Klapisch.
Θα χαιρετήσουν: ο Πρύτανης του Πανεπιστημίου Κρήτης Καθηγητής κ. Γεώργιος Μ. Κοντάκης, η Ελευθερία Ζέη, Αναπληρώτρια Καθηγήτρια και πρόεδρος του Τμήματος Ιστορίας Αρχαιολογίας και η Ελένη Κωβαίου, Προϊσταμένη της Διεύθυνσης Βιβλιοθήκης.

Φεστιβάλ Αναιρέσεις 2025 στο Ρέθυμνο
2025-09-26 19:00 - 23:30 | Πλατεία Μικρασιατών, Πλατεία Μικρασιατών, Ρέθυμνο, Ρεθύμνου, 74100, Ελλάδα
Φεστιβάλ Αναιρέσεις 2025 | Ρέθυμνο |
26 Σεπτεμβρίου | Πλατεία Μικρασιατών
Οι Αναιρέσεις επιστρέφουν κόντρα στον καιρό, πιστές στο ετήσιο ραντεβού τους την Παρασκευή 26 Σεπτεμβρίου, στην Πλατεία Μικρασιατών.
Ετοιμάζονται να δώσουν φωνή στη συσσωρευμένη οργή και αγανάκτηση που επικρατεί, να υποδεχτούν τις μελωδίες της ανυπότακτης νεολαίας που ανοίγει δρόμους ανατρεπτικών αγώνων και συμφιλίωσης των λαών, κόντρα στο σκοτάδι της κρίσης και των πολεμικών σειρήνων. Για τις συζητήσεις και τη διασκέδαση, για την πολιτική και την τέχνη της ανατροπής.
Αυτός ο κόσμος θα αλλάξει, αν τον αλλάξουμε εμείς!

Το International Micro μ Festival 2025 στο Ρέθυμνο
2025-09-27 18:30 | Κέντρο Βυζαντινών Τεχνών, Εθνικής Αντιστάσεως 82, Ρέθυμνο, Ρεθύμνου, 74100
Το Σάββατο 27 Σεπτεμβρίου, στις 18:30, το International Micro μ Festival επιστρέφει με το διαγωνιστικό του πρόγραμμα, τον πυρήνα του, που καθιέρωσε τον ιδιαίτερο χαρακτήρα του φεστιβάλ.
Η καινοτομία της ταυτόχρονης διοργάνωσης, φέτος, σε επτά πόλεις, στην Ελλάδα και το εξωτερικό, έδωσε στον θεσμό διεθνή αέρα και δημιουργεί κάθε χρόνο έναν ζωντανό διάλογο ανάμεσα σε κοινά διαφορετικών τόπων.
Στο διαγωνιστικό τμήμα φέτος υποβλήθηκαν περισσότερες από 300 ταινίες και η προκριματική επιτροπή – Ιωάννα Κρυωνά, Ιωάννα Πετιναράκη, Αλέξης Χατζηγιάννης, Μιχάλης Δημητρίου και Σίμος Κυπαρισσόπουλος – βρέθηκε μπροστά στο πιο απαιτητικό έργο. Κάθε επιλογή δεν είναι απλώς μια συμμετοχή είναι μια πρώτη δικαίωση για τον κάθε καλλιτέχνη που τόλμησε να καταθέσει την ψυχή του σε μια μικρή, αλλά πολύτιμη, ταινία.
Οι δεκαπέντε ταινίες (αλφαβητικά):

Fatbardha της Κίττυ Κεντέζη
Latera του Δημήτρη Γλυφού
Minus two hundred του Νικόλα Πάσσαρη
Superego του Νίκου Δεληγεωργίδη
Γιατί; του Νίκου Παυλινέρη
Δώσε μου 5 Λεπτά της Μαρθίλιας Σβάρνα
Κορίτσια + Πρόβατα της Φλώρας Ηλία
ΛΕΥΡΕΣΘΗΣ της Ιωάννας Ρουμελιώτη
Με λένε Σεμέλη του Άρη Γεωργίου
Ξένη των Έριν Μπουσούνη & Θάλειας Σταματέλου
Ο Πράσινος Κήπος της Ελένης Τσέκερη
Παντάξενος της Ευτυχίας Ιωσηφίδου
5 Ιανουαρίου του Γιάννη Παπαζαχαρίου
Το Σύνδρομο της Πολυκατοικίας του Μάνου Μακρυγιαννάκη
Τρωκτικά του Μπετόν του Αποστόλη Γκανάτσιου

Την προβολή των ταινιών, η οποία θα διεξαχθεί σε τρία μέρη, θα ακολουθήσει η ψηφοφορία και η καταμέτρηση των ψήφων. Στη συνέχεια θα υπάρξουν ζωντανές συνδέσεις μεταξύ των πόλεων και η βραδιά θα κλείσει με την ανακοίνωση των αποτελεσμάτων τόσο του διαγωνιστικού όσο και των τμημάτων που προηγήθηκαν τις προηγούμενες μέρες.
Τα Βραβεία που θα δοθούν στους νικητές του Διαγωνιστικού και του Σπουδαστικού μέρους είναι συνολικής αξίας άνω των 3.000 € προσφορά της οργανωτικής επιτροπής του φεστιβάλ και των εταιρειών RGB studios και ABFAB Productions.
Πιο συγκεκριμένα ο σκηνοθέτης της νικήτριας ταινίας κερδίζει από την RGB studios υπηρεσίες Post Production και δικαίωμα ενοικίασης εξοπλισμού για την επόμενη παραγωγή του αξίας 1000 ευρώ, και Η ABFAB Productions προσφέρει στις τρεις πρώτες ταινίες του διαγωνιστικού βραβείο υπηρεσιών υποτιτλισμού, που θα καλύπτει την επόμενη μικρού μήκους δημιουργία των σκηνοθετών.
INFO
Διαγωνιστικό Μέρος : 27/9 – 18:30 – Γενική Είσοδος: 8€
Ρέθυμνο Κέντρο Βυζαντινών τεχνών Αντιστάσεως 84, Παλιά Πόλη
Διοργάνωση Κινηματογραφική Λέσχη Ρεθύμνου

O Πασχάλης live στο Θέατρο Μυθωδία
2025-09-27 20:30 - 23:00 | Θέατρο Μυθωδία, Θεατρο Μυθωδια - Γερανι Ρεθυμνου, Γεράνι, Ρεθύμνου, Ελλάδα
O Πασχάλης live στο Θέατρο Μυθωδία, το Σάββατο 27 Σεπτεμβρίου.
“The Party goes on ” Ένα ΠΑΡΤΥ που δεν τελειώνει ποτέ.
Κιθάρα-Τραγούδι Stelios Mac
Ώρα έναρξης: 20:30.

Η Περιφέρεια Κρήτης διοργανώνει την παράσταση «Μαρία Πενταγιώτισσα» σε συνεργασία με το «Μικρό Θέατρο Ρεθύμνου»
2025-09-27 21:00 | Γεράνι, Γεράνι Ρεθύμνου, Γεράνι Ρεθύμνου, Ρεθύμνου, Ελλάδα
Η Περιφέρεια Κρήτης διοργανώνει την θεατρική παράσταση «ΜΑΡΙΑ ΠΕΝΤΑΓΙΩΤΙΣΣΑ» σε συνεργασία με το «ΜΙΚΡΟ ΘΕΑΤΡΟ ΡΕΘΥΜΝΟΥ» με ελεύθερη είσοδο για το κοινό το Σάββατο 27 και την Κυριακή 28 Σεπτεμβρίου 2025.
Οι παραστάσεις θα δοθούν στις 27/09/2025 στον αύλειο χώρο του Πολιτιστικού Συλλόγου Γερανίου και στις 28/09/2025 στον Πολιτιστικό Σύλλογο Άδελε.
Έναρξη 21.00.

Η Περιφέρεια Κρήτης διοργανώνει την παράσταση «Μαρία Πενταγιώτισσα» σε συνεργασία με το «Μικρό Θέατρο Ρεθύμνου»
2025-09-28 21:00 | Άδελε, Άδελε, Ρέθυμνο, Ρεθύμνου, 74100, Ελλάδα

Οι Social Waste live στο Ρέθυμνο
2025-09-28 21:30 - 23:30 | Θέατρο Μυθωδία, Θεατρο Μυθωδια - Γερανι Ρεθυμνου, Γεράνι, Ρεθύμνου, Ελλάδα
Οι Social Waste, το εκρηκτικό χιπ χοπ συγκροτημα με τον μεσογειακό ήχο και τον τοπικό και συγχρόνως παγκόσμιο στίχο, μετά την αγρανάπαυση του χειμώνα επανέρχονται στη σκηνή και μάλιστα με πολυαναμενόμενο καινούριο δίσκο.
Γκάιντες, λαούτα, μπαγλαμάδες, ποντιακές λύρες, αρχαίες λύρες και άλλα μουσικά όργανα της μεσογείου με τρία μικρόφωνα που ραπάρουν ακατάπαυστα και διηγούνται τις δικές τους – χιπ χοπ- ιστορίες.
Συμπλήρωσαν ήδη 25 χρόνια στη σκηνή, το γιόρτασαν με ένα ακόμα sold out live στην Αθήνα, και επανέρχονται στις καλοκαιρινές σκηνές σε όλη την Ελλάδα πιο δυναμικά από ποτέ!
Γενική είσοδος 15€
Ηλεκτρονικά εισιτήρια στο more.com
Hard copies στο Χαλικούτι (Κατεχάκη 3) και στο βιοβλιοπωλείο Κλαψινάκης (Ηγ.Γαβριήλ 59).

Ο Γιάννης Σταυρίδης ζωντανά στο «Καναβάτσο»
2025-09-30 20:45 - 23:00 | Καφενείο Καναβάτσο, Prevelaki, Rethymno, Ρεθύμνου, 741 31, Greece
Ο Γιάννης Σταυρίδης ζωντανά στο Καφενείο «Καναβάτσο» (Παντ. Πρεβελάκη 24, Σοχώρα – Ρέθυμνο).
Έναρξη 20.45

Ιστορικός περίπατος στη συνοικία του Αγίου Νικολάου
2025-10-01 19:00 | Δημόσια Κεντρική Βιβλιοθήκη Ρεθύμνου, Μπίρη 6, Ρέθυμνο, Ρεθύμνου, Ελλάδα
Η Δημόσια Κεντρική Βιβλιοθήκη Ρεθύμνης, στα πλαίσια του κύκλου δραστηριοτήτων της «Σαν να ’ταν χτες», διοργανώνει τη δεύτερη κατά σειρά εκδήλωσή της, έναν ιστορικό περίπατο στην περιοχή που δραστηριοποιείται, τη συνοικία του Αγίου Νικολάου.
Ο περίπατος θα έχει διάρκεια μία ώρα και θα κινηθεί μεταξύ των ιστορικών της ορίων, το ρέμα της οδού Κριάρη κι εκείνο της οδού Αποστολάκη, με μια ελαφριά παρείσφρηση στην περιοχή του Κουμπέ.
Στιγμιότυπο από παλιότερο ιστορικό περίπατο στην περιοχή Αγίου Νικολάου-Κουμπέ
Όσοι κι όσες πάρουν μέρος θα έχουν την ευκαιρία να επισκεφθούν ναούς (Αγίου Κωνσταντίνου, Αγίου Νικολάου και Αγίας Φωτεινής), ταφικούς χώρους (το παλιό τμήμα του παλιού νεκροταφείου και την περιοχή που βρισκόταν το εβραϊκό), λατομεία (του Λαμέρα και το διανοιγμένο δυτικότερα-πρόχειρο θεατράκι), σπήλαια (Αγίου Αντωνίου, Αγίας Άννας και Νικόλα Μοσχινόγλου), υπολείμματα μοναστηριών της Βενετοκρατίας (Μονές Αγίου Αντωνίου, Αγίου Λαζάρου και Παναγίας Μεσαμπελίτισσας) και τις εγκαταλελειμμένες από χρόνια ή και κατεδαφισμένες βιομηχανικές εγκαταστάσεις της Ένωσης Γεωργικών Συνεταιρισμών και του εργοστασίου Ροδινού (αλευρόμυλους, πυρηνελαιουργεία, σαπωνοποιεία, οιναποθήκη, ελαιοδεξαμενές, παγοποιείο, ψυγεία), καθώς και του βυρσοδεψείου Δερμιτζάκη.

Η Μεσκινιά του Ρεθύμνου σε φωτογραφία του έτους 1893 του Ιταλού περιηγητή Vittorio Simonelli

Ο σπηλαιώδης ναός του Αγίου Αντωνίου, επί Βενετοκρατίας καθολικό μονής

Οι συμμετέχοντες θα επισκεφθούν επίσης και θα αντλήσουν πληροφορίες για άγνωστες κατά το πλείστον σήμερα ακτές κολύμβησης (Γυναικωνίτης, Παραγκάκι, Δεσποτική Κολύμπα), εξοχικά κέντρα (Κουτσουράκη και Ρουσσάκη), το οικοτροφείο «Παιδική Στέγη», τον «Φόρο» και το «Οβρέικο γιοφύρι» και θα περπατήσουν στον μεγαλύτερο χώρο κοινωνικής απομόνωσης τη Ρεθύμνου, την περιοχή της Μεσκινιάς («Λωβοχώρι»).

Η λουτρική περιοχή της Παράγκας στις αρχές του 20ού αιώνα

Όσοι κι όσες επιθυμούν να πάρουν μέρος θα πρέπει να βρίσκονται την Τετάρτη 1 Οκτωβρίου στις 6.00 το απόγευμα στον χώρο αναμονής του ΚΤΕΛ. Θα περιηγηθούν για μία περίπου ώρα, με εμψυχωτή το μέλος του Εφορευτικού Συμβουλίου της Βιβλιοθήκης Χάρη Στρατιδάκη.
Στις 7.00 θα καταλήξουν στις εγκαταστάσεις της, όπου για μια ώρα θα πραγματοποιηθεί προβολή – συζήτηση, την οποία θα μπορέσουν να παρακολουθήσουν και όσοι/ες δεν έχουν την απαραίτητη φυσική κατάσταση ή χρόνο για οδοιπορία.
Περισσότερες πληροφορίες παρέχονται από τον εμψυχωτή του περιπάτου στο τηλέφωνο 2831055031.

H Αrt Gallery ΜΟΡΦΕΣ φιλοξενεί την έκθεση «NOW HERE» του Κωνσταντίνου Καλφούντζου
2025-10-03 11:00 - 22:00 | Γκαλερί Μορφές, Γοβατζιδάκη 18, Ρέθυμνο, Ρεθύμνου, Ελλάδα
H Αrt Gallery ΜΟΡΦΕΣ, παρουσιάζει την έκθεση σύγχρονης τέχνης NOW HERE του εικαστικού Κωνσταντίνου Καλφούντζου.
Πρόκειται για τη δεύτερη ατομική έκθεση του καλλιτέχνη στη μακρόχρονη πορεία του, με τίτλο που προσκαλεί τον θεατή στο «εδώ και τώρα», στην εμπειρία του παρόντος.
Διαφέρει από το NOWHERE (πουθενά) μόνο από ένα κενό – μετατρέποντας την απουσία σε παρουσία. Το NOW (τώρα) και το HERE (εδώ) , καλούν τον θεατή στην παρούσα στιγμή και τοποθεσία, λειτουργώντας και τα δύο ως βασικά στοιχεία για την εμπειρία της τέχνης.
Η έκθεση συμπίπτει χρονικά με τη συμπλήρωση των 50 χρόνων ζωής του καλλιτέχνη και έρχεται ως μια ανοιχτή ανακεφαλαίωση – όχι με στόχο την αποτίμηση, αλλά με στόχο την παρουσία σήμερα.
Η αισθητική της NOW HERE, όπως και του έργου του καλλιτέχνη μέσα στα χρόνια, δεν κατηγοριοποιείται αυστηρά και βασίζεται σε μια συνεχή αναζήτηση και πειραματισμούς στη χρήση διαφορετικών υλικών, τεχνικών και αισθητικών τρόπων έκφρασης, αναπτύσσοντας ένα εικαστικό παιχνίδι σε pop υβριδικό ύφος που συνδυάζει τη φωτογραφική παρατήρηση με την ένταση της χαρακτικής τέχνης, την αφαιρετική ελευθερία, τις έντονες χειρονομιακές παρεμβάσεις και την έμφαση στην εκφραστική χρήση χρωμάτων, υφών και σύνθεσης, δημιουργώντας πολυεπίπεδα οπτικά πεδία.
Με αφετηρία σκέψεις, ταξίδια, ανθρώπινες σχέσεις, αφηγήσεις, ιδιόχειρες σημειώσεις και ημερολόγια ξεχασμένα στον τόπο και χρόνο, προσωπικές και οικογενειακές καθοριστικές ή αποφασιστικές στιγμές, προσωπικά βιώματα που τελικά διαμορφώνουν στάσεις ζωής στους διαφορετικούς μας ρόλους, ο καλλιτέχνης δημιουργεί ένα εικαστικό σύμπαν που ισορροπεί ανάμεσα στο αφαιρετικό και το αναγνωρίσιμο, στο άμεσο και το υπαινικτικό, στην παιδικότητα και την ωριμότητα.
Η φύση αφήνει τα αποτυπώματά της, τα σκηνογραφικά δοσμένα αστικά τοπία διηγούνται ιστορίες, η ανθρώπινη φιγούρα, πότε άτακτη και αφαιρετική, πότε επιμελημένη και καθαρή, αφηγείται στιγμές, παίρνει θέση, αντιστέκεται ή παραδίνεται, αντικείμενα αποκτούν ιδιαίτερους συμβολισμούς και όλα μαζί συνθέτουν ένα εικαστικό ημερολόγιο, ανοιχτό στον θεατή να το διαβάσει, επιτρέποντας στα ερεθίσματα να μετατραπούν σε προσωπικές του στιγμές και εμπειρίες.
Τα έργα λειτουργούν ως πυκνά εικαστικά πεδία που δεν εξαντλούνται στην πρώτη ανάγνωση, δίνοντας χώρο στον θεατή να σκεφτεί, να φανταστεί και να νοιώσει, αντί να εξηγεί και ταυτόχρονα να βρεθεί, now here, σε έναν κοινό τόπο με τον καλλιτέχνη.

Προειδοποίηση: Ορισμένα έργα της έκθεσης συνοδεύονται από QR codes που παραπέμπουν σε ιστότοπους (YouTube και YouTube Music) για την ακρόαση μουσικής ή και την προβολή βιντεοκλίπ. Το περιεχόμενο αυτών των πολυμέσων ενδέχεται να θεωρηθεί ακατάλληλο ή προσβλητικό από μερίδα κοινού, καθώς μπορεί να περιλαμβάνει έντονη φρασεολογία, αναφορές σε σεξουαλικές πράξεις, σκηνές γυμνού, πολιτικές αναφορές και θέσεις ή θρησκευτικά στοιχεία που ενδέχεται να προκαλέσουν αντιδράσεις. Η πρόσβαση προτείνεται με γονική συναίνεση όπου απαιτείται, ενώ συνίσταται διακριτική παρακολούθηση. Η παρουσία τέτοιων στοιχείων, όπως και του συνόλου των έργων που εκτίθενται, αποτελούν αναπόσπαστο μέρος της καλλιτεχνικής ελευθερίας και του διαλόγου που επιχειρεί να αναδείξει η έκθεση.
Οργάνωση – Επιμέλεια: Ηλίας Ηλιάκης
Διάρκεια Έκθεσης: 12 Σεπτεμβρίου – 4 Οκτωβρίου 2025
Ώρες λειτουργίας: Καθημερινά 11:00–14:00 & 19:00–22:00 (εκτός Κυριακής)
Τοποθεσία: Γκαλερί Μορφές (Γοβατζιδάκη 18, Παλιά Πόλη Ρεθύμνου)
Τηλ. 2831 050271 – gallerymorfes@gmail.com

Η παιδική παράσταση «Άριελ Η Μικρή Γοργόνα» στο Ρέθυμνο
2025-10-03 16:00 - 19:30 | Cineland Παντελής, Εμμανουήλ Πορτάλιου 3, Ρέθυμνο, Ρεθύμνου, Ελλάδα
Το παιδικό θέατρο «Δελφινάκι» παρουσιάζει την παράσταση «ΑΡΙΕΛ, Η ΜΙΚΡΗ ΓΟΡΓΟΝΑ».
Το θέατρο Δελφινάκι από την αρχή της διαδρομής του, που ξεκίνησε πριν από 40 χρόνια, παραμένει αφοσιωμένο στο κλασικό παραμύθι. Ο λόγος είναι προφανής. Η δυναμική αυτών των παραμυθιών που μεγάλωσαν τόσες γενιές είναι τεράστια και οι συμβολισμοί τους αμέτρητοι.
Φέτος έχουμε την χαρά να παρουσιάζουμε ένα από τα κορυφαία και πιο γνωστά παραμύθια του Χανς Κρίστιαν Άντερσεν «Άριελ, η Μικρή Γοργόνα» σε θεατρική διασκευή Θανάση Λιούνη.
Ένα κλασσικό παραμύθι για παιδιά , όπου μέσα από την δράση, τις διάφορες κωμικές καταστάσεις , τη μουσική, τα τραγούδια και με όλο το σκηνικό διάκοσμο βγαίνει όλη εκείνη η ομορφιά των αισθημάτων που γεννά ένα παραμύθι. Δουλέψαμε σε αυτόν τον σπουδαίο μύθο με κέφι και μεράκι και είμαστε πραγματικά ενθουσιασμένοι που θα τον μοιραστούμε μαζί σας.
Σκηνοθεσία: Γιώργος Γρηγοριάδης
Ηθοποιοί: Στέφανη Ιωάννου, Αλέξανδρος Καλτσίδης, Γιώργος Καραγλάνης, Χρυσάνθη Λάζαρη, Νεκτάρια Παναγιωτοπούλου, Γιώργος Γρηγοριάδης
Οι παραστάσεις θα πραγματοποιηθούν στον κινηματογράφο «CINELAND ΠΑΝΤΕΛΗΣ», την Παρασκευή 3 Οκτωβρίου. Ώρες παραστάσεων: 16.00 και 18.00.
Τιμή εισιτηρίου: 10 €, προπώληση από το ταμείου του κινηματογράφου και εδώ:
https://buff.ly/8RVcR2R
Πληροφορίες: 6982004677

Εκδήλωση στο Ρέθυμνο με θέμα «Το δικαίωμα στη στέγη»
2025-10-03 18:00 | Δημοτικός Κήπος Ρεθύμνου, Rethymnon Municipal Garden, ΡΕΘΥΜΝΟ, Ρεθύμνης, 74132, Greece
Η ενωτική πρωτοβουλία ΜέΡΑ25 | Ανατρεπτική Οικολογική Αριστερά διοργανώνει στο Ρέθυμνο ανοιχτή εκδήλωση – συζήτηση με θέμα: «Το δικαίωμα στη στέγη».
Αντικείμενο της εκδήλωσης είναι η εντεινόμενη στεγαστική κρίση στην Ελλάδα και οι κοινωνικές της επιπτώσεις ενώ βασικός στόχος είναι η ενημέρωση για τις αιτίες του προβλήματος, για τις συνέπειες για φοιτητές, εργαζόμενους και οικογένειες, αλλά και ο δημόσιος διάλογος γύρω από τις δυνατότητες διαμόρφωσης πολιτικών λύσεων που θα εξασφαλίζουν αξιοπρεπή στέγη για όλους.
Η εκδήλωση θα πραγματοποιηθεί την Παρασκευή 3 Οκτωβρίου 2025, στον Δημοτικό Κήπο Ρεθύμνου, στις 6 μ.μ. με ομιλητές τους:

Ελένη Παλόγλου, μέλος της Ενωτικής Πρωτοβουλίας κατά των Πλειστηριασμών
Χρύσα Νικολοπούλου, φοιτήτρια ΗΜΜΥ Πολυτεχνείου Κρήτης.
Νάσια Νικηταρά, φοιτήτρια τμήματος Ψυχολογίας Πανεπιστημίου Κρήτης
Περικλής Ζήκας, μέλος Π.Γ. Μέρα25

Συντονίζει ο Μάρκος Τσαχάκης συντονιστής της ΟΒ Ρεθύμνου του ΜέΡΑ25
Παρεμβαίνουν εκπρόσωποι κινημάτων και συλλογικοτήτων για τη στέγη, μέλη επαγγελματικών ομάδων και τοπικών φορέων

Το πλαίσιο της εκδήλωσης:
Τι συμβαίνει με την έλλειψη στέγης στην Ελλάδα;
Γιατί τίθεται σε αμφισβήτηση το βασικό ανθρώπινο δικαίωμα της στέγασης; Ποιοι πλήττονται πιο πολύ και τι μπορεί να γίνει;
Τα τελευταία χρόνια, περισσότερο ακόμα και από την εποχή της εισόδου στα Μνημόνια, οι κάτοικοι της χώρας αντιμετωπίζουν μια σοβαρότατη και ραγδαία αυξανόμενη στεγαστική κρίση.
Σε αυτή συνετέλεσαν:
– Το σκάσιμο της φούσκας των στεγαστικών δανείων από το 2008, πρώτα στις ΗΠΑ και κατόπιν στην Ευρώπη και στην Ελλάδα.
– Η ραγδαία αύξηση των μη εξυπηρετούμενων δανείων όσο μεγάλωνε η ανεργία και βάθαινε η οικονομική κρίση από το 2010 και μετά.
– Η μνημονιακή κατάργηση, το 2012, του Οργανισμού Εργατικής Κατοικίας χωρίς εναλλακτική λύση.
– Η αποχαλίνωση των τραπεζών και κατόπιν των funds για την διενέργεια πλειστηριασμών εις βάρος ανθρώπων που δεν τους δίνεται καμία δυνατότητα ρύθμισης και φυσικά δεν προστατεύονται από τον Νόμο Κατσέλη.
– Η ραγδαία αύξηση των τιμών των ενοικίων λόγω της απόσυρσης από την αγορά χιλιάδων ακινήτων που κρατούν δεσμευμένα οι τράπεζες.
– Η άκρατη, χωρίς κανόνες τουριστικοποίηση της χώρας, με την έλλειψη ελέγχου στις πλατφόρμες τύπου AirBnB τόσο στους καλοκαιρινούς προορισμούς όσο και στα αστικά κέντρα.
– Ειδικά στην Κρήτη, η ραγδαία αύξηση των ενοικίων και η έλλειψη στέγης σε πόλεις όπως τα Χανιά, το Ρέθυμνο και το Ηράκλειο πλήττει βάναυσα τους φοιτητές, τους εργαζόμενους (εκπαιδευτικούς κ.α.) που αδυνατούν να εξασφαλίσουν αξιοπρεπή διαβίωση.
– Το αποτυχημένο όσο και προκλητικό πρόγραμμα της GoldenVisa, με την παροχή μόνιμης άδειας παραμονής στην Ελλάδα των επενδυτών στην αγορά ακινήτων.
– Η έλλειψη οποιασδήποτε νομοθετικής παρέμβασης και προστασίας για το θέμα μέχρι το 2022 και η εξαγγελία μόνο αποσπασματικών ημίμετρων από την κυβέρνηση της ΝΔ όταν ήδη το θέμα είχε λάβει τεράστιες διαστάσεις.
Τι μπορεί και τι πρέπει να γίνει;
Το ΜέΡΑ25, ήδη από το 2ο Διαβουλευτικό του Συνέδριο, έχει θέσει το ζήτημα της στέγασης στη λίστα με τους 14 πολιτικούς άξονες και προτάγματα που προτείνει στον δημόσιο διάλογο, διεκδικώντας την εξασφάλιση του δικαιώματος κάθε κατοίκου αυτής της χώρας σε τροφή και στέγη – ως το πρώτο στάδιο ενός αξιοπρεπούς βασικού εισοδήματος.
Η ενωτική πρωτοβουλία ΜέΡΑ25 | Ανατρεπτική Οικολογική Αριστερά παλεύει για:
– Τη δημιουργία δημόσιας εταιρίας διαχείρισης των κόκκινων δανείων
– Το μορατόριουμ πλειστηριασμών α) πρώτης κατοικίας και β) καταστημάτων/εμπορικών χώρων κάτω από μια συγκεκριμένη αξία και εφόσον η επιχείρηση λειτουργεί.
– Τη δημιουργία Οργανισμού Κοινωνικής Στέγης
– Την άμεση λήψη μέτρων για τη μείωση του κόστους διαβίωσης (μείωση ΦΠΑ, έλεγχος αγοράς ενέργειας, σπάσιμο καρτέλ στα σούπερ μάρκετ)
Και επιπλέον για θεσμικά μέτρα όπως η καθιέρωση του βασικού εγγυημένου εισοδήματος, η ρητή νομική κατοχύρωση του δικαιώματος της στέγης, η δημιουργία πλαισίου για συνεταιριστική κατοικία κ.α.

«Sumud»: Το πρωτότυπο έργο του Νικόλα Δροσάκη φιλοξενείται στο The Garage Theatre
2025-10-03 21:30 - 22:30, 2025-10-04 21:30 - 22:30, 2025-10-05 21:30 - 22:30 | The Garage, Δημοκρατίας 53, Rethymno, Rethymno, Ρεθύμνου, 74132, Greece
Το πρωτότυπο έργο του Νικόλα Δροσάκη ξεκινάει το ταξίδι του στην Κρήτη κάνοντας πρεμιέρα στο The Garage Theatre στις 3, 4 και 5 Οκτωβρίου.
ΘΕΜΑ:
Sumud, αντίσταση, ως ριζωμένη πράξη ύπαρξης. Μία γυναίκα της Παλαιστίνης μαζεύει τις πέτρες απ’ τον γκρεμισμένο τοίχο του σπιτιού της, απευθύνεται στους σκοπευτές της κι ετοιμάζεται να συναντήσει τον Μάρτυρα σύζυγό της, δίπλα στη ρίζα της ελιάς.
ΣΚΗΝΟΘΕΤΙΚΟ ΣΗΜΕΙΩΜΑ
Το έργο Sumud είναι ένας θεατρικός μονόλογος σε δέκα εικόνες για την αντίσταση, εμπνευσμένος από τις μορφές αγώνα του παλαιστινιακού λαού. Η κωδικοποίηση του λόγου και η προφορικότητα του σώματος έχουν την ίδια πυκνότητα με το κείμενο, ώστε να μεταφέρουν τον κραδασμό της ανθρώπινης ψυχής που αποχωρίζεται το σώμα. Ο φόβος και η αλλοτρίωση που βιώνει όλος ο πλανήτης, μεταφέρεται στη θεατρική σκηνή, με την καθαρότητα και την απλότητα προσώπου που έχει βιώσει την τραγωδία. Η ιερή ελιά – βασικό σκηνικό αντικείμενο, ακουμπά στη συνείδηση όλων των μεσογειακών λαών, από το ανατολικό άκρο της Γάζας ως το δυτικό της Ισπανίας. Το έργο έρχεται να φωτίζει τον αγώνα ενός λαού που αντιστέκεται σχεδόν έναν αιώνα σ’ ένα πάνοπλο κράτος. Το έργο άρχεται απ’ τον ρεαλισμό των καταγεγραμμένων γεγονότων και ανέρχεται σε υπαρξιακό ποιητικό λόγο, σε προσωπικά και συλλογικά διλήμματα/συγκρούσεις που βιώνουμε όλοι. Το έργο είναι αφιερωμένο στη μνήμη του δολοφονημένου παλαιστίνιου δημοσιογράφου, Anas al-Sharif.
Παραστάσεις μέσα στον Οκτώβριο σε τρεις θεατρικούς χώρους: Στο The Garage (Ρέθυμνο), στις Χωρομορφές (Ηράκλειο) και στο Θέατρο 73100 (Χανιά).
Με τη συνεργασία της Δάφνης Ντι Γκρεγκόριο στα σκηνικά, του σύριου σολίστα Mohamad Fityan στη μουσική της παράστασης και της ηθοποιού Ευγενίας Λύτρα, η Γενιά 20 ανοίγει στο θέατρο τη θεματική του αγώνα των παλαιστινίων.
Παρασκευή 3 Οκτωβρίου- The Garage Ρέθυμνο 21.30
Σάββατο 4 Οκτωβρίου – The Garage Ρέθυμνο 21.30
Κυριακή 5 Οκτωβρίου- The Garage Ρέθυμνο 21.30
Συγγραφή- Σκηνοθεσία: Νικόλας Δροσάκης
Μουσική: Mohamad Fityan
Σκηνικά: Dafne Di Gregorio
Ερμηνεία: Ευγενία Λύτρα
Παραγωγή: Γενιά 20 ΑΜΚΕ
Διάρκεια: 55’
Τιμή εισιτηρίου: 10 ευρώ
Ενδεικτική τιμή έκδοσης έργου: 10 ευρώ
Website: https://gen20.net/sumud
Κρατήσεις-Online Εισιτήρια: https://gen20.net/book
Τηλ: +306945031693

Κρητική βραδιά με το Μιχάλη Σταυρουλάκη
2025-10-03 22:00 | Μεζεδοπωλείο Αλλού γι’ αλλού, Νικολάου Πλαστήρα 2, Ρέθυμνο, Ρεθύμνου, 74100, Ελλάδα
Ο Μιχάλης Σταυρουλάκης με το συγκρότημα του στο μεζεδοπωλείο «Αλλού γι’ αλλού» (Πλαστήρα 2, Παλιά Πόλη).
Τηλ. κρατήσεων: 697 402 5703.

Το Αίμα μας Ενώνει! 23η Λαμπαδηδρομία Εθελοντών Αιμοδοτών στο Ρέθυμνο
2025-10-04 19:00 - 21:00 | Πλατεία Αγνώστου Στρατιώτη, ΔΗΜΟΣΙΑ ΔΗΜΟΤΙΚΗ ΠΛΑΤΕΙΑ ΑΓΝΩΣΤΟΥ ΣΤΡΑΤΙΩΤΗ, Ρέθυμνο, Ρεθύμνου, 74100, Greece
Ο Σύλλογος Εθελοντών Αιμοδοτών Ν. Ρεθύμνου “Δότες Ζωής” σας προσκαλεί στην 23η Λαμπαδηδρομία Εθελοντών Αιμοδοτών, το Σάββατο 4 Οκτωβρίου 2025, στο Ρέθυμνο.
Η Φλόγα της Αγάπης θα φτάσει στις 19.00 στην Πλατεία Αγνώστου Στρατιώτη, σηματοδοτώντας την έναρξη της Λαμπαδηδρομίας, η οποία θα καταλήξει στην Πλατεία Ηρώων Πολυτεχνείου στις 19.30, όπου θα γίνει το άναμμα του βωμού από τον Σύλλογο “Αγάπη”.
Η Λαμπαδηδρομία μεταφέρει το μήνυμα της εθελοντικής αιμοδοσίας και της ανιδιοτελούς προσφοράς ζωής.
Με τη συμμετοχή σας, μεταφέρουμε όλοι μαζί τη Φλόγα της Αγάπης, της ελπίδας, της ζωής!
ΣΕΑ Ν. Ρεθύμνου ΔΟΤΕΣ ΖΩΗΣ, μέλος της Π.Ο.Σ.Ε.Α. Πανελλήνιας Ομοσμπονδίας Συλλόγων Εθελοντών Αιμοδοτών

Παρουσίαση του βιβλίου «Θρυαλλίδα Ψυχής» της Βλασίας Μιχαηλίδου - Τριπολιτάκη
2025-10-05 18:30 | Αίθουσα Ι.Ν. Τεσσάρων Μαρτύρων, Πλατεία Τεσσάρων Μαρτύρων, Ρέθυμνο, Ρεθύμνου, 74100, Ελλάδα
Οι ΕΚΔΟΣΕΙΣ «ΔΙΑΝΟΙΑ» μας προσκαλούν στην παρουσίαση του βιβλίου της συγγραφέως Βλασίας Μιχαηλίδου-Τριπολιτάκη με τίτλο «Θρυαλλίδα Ψυχής», την Κυριακή 5 Οκτωβρίου, και ώρα 18:30 στην αίθουσα εκδηλώσεων του Ι.Ν. των Αγίων Τεσσάρων Μαρτύρων.
Ομιλήτρια: Ευγενία Παπανάνου, Θεολόγος
Συντονιστής: Φώτης Παπαδόπουλος, πρόεδρος του Συνδέσμου Φιλολόγων Ρεθύμνου
Μουσικά θα πλαισιώσει την εκδήλωση η Χορωδία Ενηλίκων του Μουσικού Καρπού.

Μουσική βραδιά στη Συν-Τροφή
2025-10-05 19:00 - 23:30 | Συν-Τροφή, Syn-trofi Cooperative Grill, Ρέθυμνο, Ρεθύμνου, 74100, Greece
Ο Πάρης (φωνή), ο Μανώλης (κιθάρα) και ο Λευτέρης (μπουζούκι) ζωντανά στη «Συν-τροφή».
Κυριακή 5 Οκτωβρίου – Έναρξη 19:00.
Συν-τροφή
Π. Κορωναίου και Κοραή γωνία
Παλιά πόλη – Ρέθυμνο

Ημερίδα με θέμα: «Ο Αναγνωστάκης διανοούμενος, οι διανοούμενοι σήμερα»
2025-10-06 18:00 | Πανεπιστήμιο Κρήτης Ρέθυμνο, Πανεπιστήμιο Κρήτης, Ρέθυμνο, Ρεθύμνου, 74100, Greece
Με αφορμή την επέτειο των εκατό χρόνων από τη γέννηση και των είκοσι χρόνων από τον θάνατο του Μανόλη Αναγνωστάκη (1925-2005), το Τμήμα Φιλολογίας του Πανεπιστημίου Κρήτης και ο Όμιλος Φίλων του ποιητή Μανόλη Αναγνωστάκη διοργανώνουν τη Δευτέρα 6 Οκτωβρίου 2025 και ώρα 18.00, ημερίδα με θέμα: «Ο Αναγνωστάκης διανοούμενος, οι διανοούμενοι σήμερα».
Στο πρώτο μέρος της ημερίδας οι Αγγέλα Καστρινάκη, Αγγέλα Γιώτη, Μαρίνα Αρετάκη, Παναγιώτης Αρβανίτης και Κωνσταντίνος Καλαϊτζάκης θα αναλύσουν πτυχές του ποιητικού και κριτικού έργου του Αναγνωστάκη, θα περιγράψουν τη διανοητική του φυσιογνωμία και θα την τοποθετήσουν στο πνευματικό τοπίο της μεταπολεμικής και μεταπολιτευτικής Ελλάδας.
Στο δεύτερο μέρος ο Νίκος Κ. Αλιβιζάτος, Ομότιμος καθηγητής του Συνταγματικού Δικαίου στο Πανεπιστήμιο Αθηνών, θα συνομιλήσει με τον Γιάννη Δημητρακάκη με θέμα τον ρόλο των διανοουμένων στον σύγχρονο κόσμο, τις τάσεις της ελληνικής διανόησης σήμερα, τη σχέση πολιτικής, διανόησης και εξουσίας, κλπ.
Η ημερίδα θα πραγματοποιηθεί στην Αίθουσα 9 των Διδακτηρίων της Φιλοσοφικής Σχολής στην Πανεπιστημιούπολη του Γάλλου, Ρέθυμνο, και η είσοδος θα είναι ελεύθερη.
Θα υπάρχει η δυνατότητα της εξ αποστάσεως παρακολούθησης στον παρακάτω σύνδεσμο:
https://uoc-gr.zoom.us/j/85732362683
Δείτε αναλυτικά το πρόγραμμα της ημερίδας

Διάλεξη του καθηγητή - αρχιτέκτονα Τάση Παπαϊωάννου με θέμα «Ο υλικός και πνευματικός κόσμος της αρχιτεκτονικής»
2025-10-06 19:00 | Σπίτι του Πολιτισμού, Βερνάδου 10, Ρέθυμνο, Ρεθύμνου, 74100, Ελλάδα
Ο Σύλλογος Αρχιτεκτόνων Ρεθύμνου σε συνδιοργάνωση με το Τμήμα Πολιτισμού του Δήμου Ρεθύμνου και τη Νομαρχιακή Επιτροπή του ΤΕΕ ΤΔΚ διοργανώνουν τη διάλεξη του διακεκριμένου αρχιτέκτονα και καθηγητή του ΕΜΠ Τάση Παπαϊωάννου, με θέμα «Ο υλικός και πνευματικός κόσμος της αρχιτεκτονικής», τη Δευτέρα 6 Οκτωβρίου 2025 και ώρα 19:00 στο Σπίτι του Πολιτισμού (Εμμ. Βερνάδου 12) στο Ρέθυμνο.
Θα προηγηθούν τα εγκαίνια της έκθεσης «Μ’ αρέσει, δεν μ’ αρέσει» – περιήγηση και σχολιασμός στις 18:00.
Διάρκεια της έκθεσης: 3/10-8/10/2025
Ώρες λειτουργίας:
Καθημερινές 9:00-14:00 και 18:00-21:00
Σάββατο – Κυριακή 11:00-19:00

«M’ αρέσει δε μ’ αρέσει 2»: Έκθεση του Συλλόγου Αρχιτεκτόνων Ρεθύμνου
2025-10-08 09:00 - 21:00 | Σπίτι του Πολιτισμού, Βερνάδου 10, Ρέθυμνο, Ρεθύμνου, 74100, Ελλάδα
Ο Σύλλογος Αρχιτεκτόνων Ρεθύμνου καλεί για δεύτερη φορά, μετά από είκοσι χρόνια, τους κατοίκους του νομού μας να δηλώσουν τι τους αρέσει ή τι δεν τους αρέσει από το φυσικό και δομημένο περιβάλλον του. Σε συνδιοργάνωση με το Τμήμα Πολιτισμού του Δήμου Ρεθύμνου και τη Νομαρχιακή Επιτροπή του ΤΕΕ ΤΔΚ διοργανώνουν έκθεση φωτογραφίας με θέμα «Μ’ αρέσει, δεν μ’ αρέσει».
Η εκδήλωση πραγματοποιείται με στόχο την καθιέρωση ενός ετήσιου θεσμού κατά τη διάρκεια του οποίου ο Δήμος μας θα τιμά με παρόμοιες εκδηλώσεις την Παγκόσμια Ημέρα Αρχιτεκτονικής, που γιορτάζεται την πρώτη Δευτέρα του Οκτωβρίου έκαστου έτους.
Διάρκεια της έκθεσης: 3/10-8/10/2025
Ώρες λειτουργίας:
Καθημερινές 9:00-14:00 και 18:00-21:00
Σάββατο – Κυριακή 11:00-19:00

Συζήτηση για την κατάθλιψη στο Πολιτιστικό Κέντρο ΞΕΝΙΑ
2025-10-08 18:00 - 20:00 | Φοιτητική Εστία – Πολιτιστικό Κέντρο Ξενία, Ψαρρού 46, Ρέθυμνο, Ρεθύμνου, 74100
Οι εκδόσεις oposito και ο Σ.Ο.Φ.Ψ.Υ. (Σύλλογος Οικογενειών και Φίλων για την Ψυχική Υγεία) Ρεθύμνου σας προσκαλούν σε μια συζήτηση για την κατάθλιψη με αφορμή το 4ο τεύχος του περιοδικού Misfit με θέμα Κατάθλιψη και κοινωνία: Θεωρητικές και κλινικές προοπτικές.
Την Τετάρτη 8 Οκτώβρη και ώρα 18.00 στο Πολιτιστικό Κέντρο ΞΕΝΙΑ (Σοφοκλή Βενιζέλου 10, Ρέθυμνο)

Bραδιά αφιερωμένη στους ανθρώπους της Τρίτης Ηλικίας: Διαγωνισμός μαντινάδας «Όπου Κρητικός και ρίμα, κι όπου μαντινάδα Κρήτη!»
2025-10-08 18:30 | Πλατεία Μικρασιατών, Πλατεία Μικρασιατών, Ρέθυμνο, Ρεθύμνου, 74100, Ελλάδα
Η Κοινωνική Υπηρεσία Δήμου Ρεθύμνης με την Αντιδήμαρχο Κοινωνικής Πολιτικής Δρ. Άννα Ελευθεριάδου – Γκίκα σας προσκαλούν με χαρά σε μια ξεχωριστή βραδιά αφιερωμένη
στους ανθρώπους της Τρίτης Ηλικίας:
Διαγωνισμός Μαντινάδας: «Όπου Κρητικός και ρίμα, κι όπου μαντινάδα Κρήτη!»
Τετάρτη 8 Οκτωβρίου 2025
Ώρα: 18:30
Πλατεία Μικρασιατών, Ρέθυμνο
Σας περιμένουμε σε μια γιορτή με:

Παρουσίαση και βράβευση των καλύτερων μαντινάδων
Θεατρικά δρώμενα από τις ομάδες των ΚΑΠΗ Ρεθύμνου
Κρητική μουσική και παραδοσιακά τραγούδια

Η βραδιά είναι αφιερωμένη στη μνήμη του γιατρού Εμμανουήλ Παπυράκη.
Ελάτε να τιμήσουμε τους ανθρώπους της Τρίτης Ηλικίας – με ρίμες, με τραγούδι, με Κρήτη!
Είσοδος ελεύθερη

Ο Βασίλης Σταυρακάκης και ο Μιχάλης Καλλέργης στο Cretan Aroma
2025-10-10 21:00 | Cretan Aroma, Cretan Aroma, Αγκουσελιανά, Ρεθύμνου, 74100, Ελλάδα
Ο Βασίλης Σταυρακάκης και ο Μιχάλης Καλλέργης με το συγκρότημα τους στο Cretan Aroma (Αγκουσελιανά Αγίου Βασιλείου).
Είσοδος 20€ με πλήρες μενού.
Διοργάνωση Α.Γ.Σ.Σ.Ν. Φοίνικας
Τηλ. 6979 029483.

H παράσταση «ΤΟ ΚΑΝΟΝΙ ΤΗΣ ΕΙΡΗΝΗΣ» από το ΚουκλοΘέατρο Κρήτης στο Cineland Παντελής
2025-10-11 17:00 - 18:00 | Cineland Παντελής, Εμμανουήλ Πορτάλιου 3, Ρέθυμνο, Ρεθύμνου, Ελλάδα
Το ΚουκλοΘέατρο Κρήτης παρουσιάζει την παράσταση «ΤΟ ΚΑΝΟΝΙ ΤΗΣ ΕΙΡΗΝΗΣ».
Πως βρέθηκε ένα τεράστιο και σκουριασμένο κανόνι στη μέση ενός Λιβαδιού; Και γιατί όλα τα ζώα και τα φυτά το… τρέμουν; Ο Λαγός και ο Ποντικός το φοβούνται και μόνο που το βλέπουν! Ο αέρας όμως και η βροχή, έφεραν την νεογέννητη Μαργαρίτα δίπλα στον κύριο Κανόνη. Θα καταφέρει η τοσοδούλα Μαργαρίτα να τον αντιμετωπίσει; Η Μαργαρίτα, το Κανόνι, ο Ήλιος, το Φεγγάρι και οι άλλοι φίλοι τους θα «ζωντανέψουν» πάνω στην Κουκλοθεατρική σκηνή, στέλνοντας ένα πανανθρώπινο μήνυμα για τη δύναμη της Αγάπης, που νικά το κακό, της Ειρήνης, που «μάχεται» τον πόλεμο, της Φύσης που επιμένει και αντιστέκεται στην καταστροφή.
Το «Κανόνι της Ειρήνης» γεννήθηκε 45 χρόνια πριν. Μεγάλωσε μαζί με πολλές γενιές παιδιών, πήγε σε όλα τα σχολεία, ταξίδεψε στο εξωτερικό, βραβεύτηκε και συνεχίζει ακόμη να έχει παντού φίλους, μικρούς και μεγάλους. Μετά από τόσα χρόνια, η συγγραφέας του, η Φρόσω Χατόγλου, του δίνει μια νέα ζωή, μέσα από τις παραστάσεις του Κουκλοθεάτρου Κρήτης.
Οι δημιουργοί του πασίγνωστου πλέον «Ψαροτρομάρα» ανεβάζουν στο κουκλοθεατρικό σανίδι ακόμα μία παράσταση της Φρόσως Χατόγλου, το Κανόνι της Ειρήνης θα ηχήσει ξανά!
Κατάλληλο έως και έκτη Δημοτικού.
Η παράσταση θα πραγματοποιηθεί στον κινηματογράφο «CINELAND ΠΑΝΤΕΛΗΣ», το Σάββατο 11 Οκτωβρίου. Ώρα παράστασης: 17.00.
Διάρκεια: 55′
Τιμή εισιτηρίου: 8€, Προπώληση: Ταμείο κινηματογράφου και εδώ ow.ly/68BM50QrfCK
Πληροφορίες: 6977987248

Η παράσταση «ΑΣΕΜΝΑ ΠΑΡΑΜΥΘΙΑ» στο The Garage, στο Ρέθυμνο
2025-10-11 21:00 - 22:00 | The Garage, Δημοκρατίας 53, Rethymno, Rethymno, Ρεθύμνου, 74132, Greece
Μετά από τα συνεχόμενα sold out και την ενθουσιώδη υποδοχή του κοινού σε Ηράκλειο και Χανιά, τα «ΑΣΕΜΝΑ ΠΑΡΑΜΥΘΙΑ» διανύουν τη δεύτερη σαιζόν τους και ταξιδεύουν στο Ρέθυμνο, για δύο παραστάσεις στο The Garage!
Μια ιδιόρρυθμη θεατροποιημένη αφήγηση δύο …εξίσου ιδιόρρυθμων γυναικών!
Η παράσταση βασίζεται σε λαϊκά παραμύθια από το ασυνείδητο του συλλογικού φαντασιακού με επίκεντρο την σεξουαλικότητα: οι επιθυμίες του ανικανοποίητου, η διάσταση του πρόστυχου, η μύηση στην άγνωστη λειτουργία του ανακαλυπτόμενου σώματος, η αντικληρική αντανάκλαση ως λαϊκή στηλίτευση, και το άπλετο λαϊκό χιούμορ της βωμολοχίας, συνδυάζονται μαγικά σε μια παράσταση που υπόσχεται άπειρο γέλιο αλλά και προβληματισμό.
ΑΥΣΤΗΡΩΣ ΑΚΑΤΑΛΛΗΛΟ ΓΙΑ ΑΝΗΛΙΚΟΥΣ
ΣΥΝΤΕΛΕΣΤΕΣ:
Σκηνοθεσία / Ερμηνεία: Νικολέτα Δάφνου, Ελένη Στρατάκη
Πρωτότυπο κείμενο: Δημήτρης Προύσαλης (συλλογή: «Άσεμνα, σεξουαλικά λαϊκά παραμύθια», εκδ. Απόπειρα)
Μουσική επιμέλεια: Νικολέτα Δάφνου
Ενδυματολογική επιμέλεια: Άννα Μαχαιριανάκη
Σχεδίαση αφίσας: Λίλα Δάφνου
Φωτογραφίες: Μάνος Πολιτάκης
Παραγωγή: Ελένη Στρατάκη
ΠΛΗΡΟΦΟΡΙΕΣ ΠΑΡΑΣΤΑΣΗΣ:
Σάββατο 11 Οκτωβρίου 2025
Ώρα έναρξης: 21.00
Διάρκεια: 60 λεπτά
The Garage, Δημοκρατίας 53, Ρέθυμνο (απέναντι από το Μηχανολογικό)
Είσοδος: 15€, 12€ μειωμένο (φοιτητικό, ανέργων, ΑΜΕΑ), 10€ (Ατέλεια Σ.Ε.Η., Π.Ε.ΣΥ.Θ.)
Τηλ. κρατήσεων: 6947815781
